ลักษณะการประกอบธุรกิจ

1.  ความเป็นมา

บริษัทจดทะเบียนจัดตั้งบริษัทและเริ่มดำเนินธุรกิจเมื่อวันที่ 11 พฤศจิกายน 2520 ด้วยทุนจดทะเบียน
20 ล้านบาท โดยการร่วมทุนระหว่าง บรรษัทเงินทุนอุตสาหกรรมแห่งประเทศไทย (IFCT) กับ
Commonwealth Development Corporation (CDC) แห่งประเทศอังกฤษ ในสัดส่วนร้อยละ
55 และ 45 ตามลำดับ
โดยมีวัตถุประสงค์เพื่อก่อสร้างโรงงานอุตสาหกรรมมาตรฐานสำเร็จรูปเพื่อขายหรือให้เช่าแก่ผู้ลงทุนในเขต
อุตสาหกรรมต่างๆ โดยมีประวัติความเป็นมาดังนี้

ปี 2526 บริษัทได้มีการเพิ่มทุนเป็น 30 ล้านบาท โดยมี DEG-GERMAN INVESTMENT AND
DEVELOPMENT COMPANY (สถาบันการเงินเพื่อการพัฒนาแห่งประเทศสหพันธ์สาธารณรัฐเยอรมนี)
เข้าถือหุ้นร้อยละ 19 IFCT ถือหุ้นเหลือร้อยละ 51 และ CDC ถือหุ้นร้อยละ 30

ปี 2532 มีการเปลี่ยนแปลงผู้ถือหุ้น โดย IFCT เป็นผู้ถือหุ้นรายใหญ่ร้อยละ 81 และ DEG
ถือหุ้นร้อยละ 19

ปี 2533บริษัทได้เพิ่มทุนจดทะเบียนเป็น 71 ล้านบาทและในปี 2534 ได้เข้าจดทะเบียน (Listed
Company) ในตลาดหลักทรัพย์ฯโดยเพิ่มทุนจดทะเบียนเป็น 90 ล้านบาท

ปี 2535 และ 2537 บริษัทได้เพิ่มทุนจดทะเบียนเป็น 150 ล้านบาท และ 320 ล้านบาท ตามลำดับ
และได้จดทะเบียนเป็นบริษัทมหาชน (Public Company) เมื่อวันที่ 4 กุมภาพันธ์ 2537

ปี 2539 กลุ่มบริษัทพัฒนาอสังหาริมทรัพย์ ไทยฟา โฮลดิ้ง จำกัด ได้เข้าซื้อหุ้นประมาณร้อยละ 33
มีการพัฒนาอสังหาริมทรัพย์เพื่อที่อยู่อาศัยและพาณิชยกรรมในเขตส่งเสริมอุตสาหกรรมนวนคร

ปี 2543-4 บริษัท เจ ซี แอสเซท จำกัด ได้เข้ามาซื้อหุ้นของบริษัทจากกลุ่ม DEG

ปี 2545 IFCT ได้ขายหุ้นทั้งหมด และเมื่อวันที่ 16 กรกฏาคม 2545
ต่อมาได้ทำการเพิ่มทุนจดทะเบียนจาก 320 ล้านบาทเป็น 760 ล้านบาท

ปี 2546 บริษัทได้จัดตั้งบริษัทย่อย ชื่อบริษัท โทเทิล อินดัสเตรียล เซอร์วิสเซส จำกัด
เพื่อพัฒนาทรัพย์สินของการนิคมอุตสาหกรรมแห่งประเทศไทย และบริษัทปริ๊นส์ตั้นพาร์ค สวีท จำกัด
ประกอบธุรกิจให้เช่าห้องพักอาศัยและภัตตาคาร ขนาด 270 ห้อง ย่านดินแดง (ถนนวิภาวดีรังสิต)

ปี 2548 บริษัทได้ขายที่ดินและโรงงานจำนวน 9 โรงงานและแฟลตอุตสาหกรรมจำนวน 1 อาคาร
ให้กับกองทุนรวมอสังหาริมทรัพย์ไทยอินดัสเตรียล 1 มูลค่ารวม 441.3 ล้านบาท

ปี 2550 บริษัทได้ขายที่ดินและโรงงานจำนวน 14 หลัง
เพิ่มเติมให้กับกองทุนรวมอสังหาริมทรัพย์ไทยอินดัสเตรียล 1 มูลค่ารวม 391 ล้านบาท

ในปี 2550 บริษัทฯ ได้ร่วมกับการนิคมอุตสาหกรรมแห่งประเทศไทยจัดตั้งนิคมอุตสาหกรรมที เอฟ ดี
ที่ตำบลท่าสะอ้าน อำเภอบางปะกง จังหวัดฉะเชิงเทรา
ซึ่งส่วนใหญ่เป็นลูกค้าในธุรกิจชิ้นส่วนประกอบยานยนต์ และชิ้นส่วนอิเล็กโทรนิคส์

ในปี 2551 บริษัทฯ ได้ร่วมลงทุนกับพันธมิตรทางธุรกิจ เข้าลงทุนธุรกิจอาคารสำนักงานให้เช่า
ในบริษัท เอส จี แลนด์ จำกัด

ในปี 2552 บริษัทฯ ได้ขายหุ้นบริษัท ปริ๊นส์ตั้น พาร์ค สวีท จำกัด ทั้งหมด ให้กับ บริษัท
โรงพยาบาลวิภาวดี จำกัด (มหาชน) มูลค่ารวม 266.9 ล้านบาท

เมื่อวันที่ 10 พฤษภาคม 2553 บริษัทฯ ได้ทำการเพิ่มทุนจดทะเบียนจากเดิม 760,000,000 บาท
เป็น 836,000,000 บาท

ปี 2555 บริษัทฯ ได้ทำการเพิ่มทุนจดทะเบียนจากเดิม 836,000,000 บาท เป็น 902,879,943
บาท เดือนมีนาคม 2555 บริษัทได้ขายที่ดินพร้อมโรงงาน จำนวน 2
หลังให้กับกองทุนรวมอสังหาริมทรัพย์ไทยอินดัสเตรียล 1 มูลค่า 74 ล้านบาท ในเดือนธันวาคม
2555 บริษัทได้ขายที่ดินพร้อมโรงงานจำนวน 14 หลังมูลค่า 615 ล้านบาท
และขายสิทธิการเช่าที่ดินพร้อมโรงงานจำนวน 18
หลังของบริษัทย่อยบริษัทโทเทิลอินดัสเตรียลเซอร์วิสเซส จำกัด มูลค่า 355 ล้านบาท
ให้กับกองทุนรวมอสังหาริมทรัพย์และสิทธิการเช่า เอ็มเอฟซี อินดัส-เตรียลอินเวสเมนท์

2.  ภาพรวมของธุรกิจ

บริษัทประกอบธุรกิจ พัฒนาที่ดินและก่อสร้างโรงงานมาตรฐานและคลังสินค้าเพื่อขายและให้เช่า
ที่ตั้งอยู่ในนิคมอุตสาหกรรมของบริษัทเอง รวมทั้งในนิคมอุตสาหกรรม
และสวนอุตสาหกรรมอื่นธุรกิจก่อสร้าง อาคารชุดพักอาศัยเพื่อขาย ที่ตั้งอยู่แหล่งใจกลางเมือง
และสถานตากอากาศในต่างจังหวัด เพื่อเป็นทางเลือกของลูกค้า
รวมถึงดำเนินธุรกิจอาคารสำนักงานให้เช่า และรับบริหารโครงการอสังหาริมทรัพย์
ประเภทอาคารสำนักงานและโรงงานอุตสาหกรรมขนาด SME และคลังสินค้า

บริษัทมีบริษัทย่อย 2 บริษัท ประกอบด้วย

1. บริษัทโทเทิล อินดัสเตรียล เซอร์วิสเซส จำกัด (Total Industrial Services Co.,
Ltd : TISCOM) มีทุนจดทะเบียน 100 ล้านบาท ถือหุ้นโดยบริษัทร้อยละ 100 ของทุนจดทะเบียน
ประกอบธุรกิจ ขายและให้เช่าโรงงานมาตรฐานสำเร็จรูป หรือคลังสินค้า
ตั้งอยู่ในนิคมอุตสาหกรรมแหลมฉบัง และถนนกิ่งแก้ว

2. บริษัท เอส จี แลนด์ จำกัด (SG Land Co.,Ltd : SG) มีทุนจดทะเบียน 100.45 ล้านบาท
ถือหุ้นโดยบริษัทร้อยละ 49.91 ของทุนจดทะเบียน ประกอบธุรกิจให้เช่าอาคารสำนักงาน SG
มีอาคารสำนักงาน 2 อาคาร ตั้งอยู่บนถนนราชดำริ

นอกจากบริษัทย่อยข้างต้นดังกล่าวแล้วบริษัทยังมีการลงทุนในกองทุนรวมอสังหาริมทรัพย์อีก 2 แห่ง
ได้แก่

กองทุนรวมอสังหาริมทรัพย์ ไทยอินดัสเตรียล1 (Thai Industrail 1 Fund : TIF1)

TIF1 จัดตั้งเมื่อเดือน มิถุนายน ปี 2548 โดย TFD ร่วมกับบริษัทจัดการกองทุนรวม ไอเอ็นจี
จำกัด มีทุนจดทะเบียน 872 ล้านบาท
มีวัตถุประสงค์เพื่อการลงทุนในอสังหาริมทรัพย์ประเภทโรงงานอุตสาหกรรม
เป็นกองทุนที่เป็นหลักทรัพย์จดทะเบียนในตลาดหลักทรัพย์แห่งประเทศไทย
โดยมีบริษัทจัดการกองทุนรวม วรรณ จำกัด เป็นผู้จัดการกองทุน

ปัจจุบัน TIF 1 มีจำนวนเงินทุน 904.4 ล้านบาท มีโรงงานรวม 26 โรงงาน
อาคารโรงงานแฟลต 1หลัง จำนวน 12 ห้อง

TFD ได้รับการว่าจ้างให้เป็นผู้บริหารทรัพย์สินที่ขายให้กับ TIF 1
และได้รับค่าตอบแทนตามสัญญาจ้าง

TIF 1 มีนโยบายจ่ายเงินปันผลให้แก่ผู้ถือหน่วย ในอัตราไม่น้อยกว่าร้อยละ 90
ของกำไรสุทธิประจำปี ณ วันที่ 31 ธันวาคม 2555 มีมูลค่าสินทรัพย์สุทธิเท่ากับ 10.0496
บาท/หน่วย

กองทุนรวมอสังหาริมทรัพย์ และสิทธิการเช่า เอ็มเอฟซี อินดัสเตรียล อินเวสเมนท์ ( MFC
Industrial Investment : M-II)

M-II จัดตั้งเมื่อเดือนธันวาคม ปี 2555 โดย TFD ร่วมกับ บริษัทหลักทรัพย์จัดการกองทุน
เอ็มเอฟซี จำกัด (มหาชน) มีทุนจดทะเบียน 970 ล้านบาท
มีวัตถุประสงค์เพื่อการลงทุนในอสังหาริมทรัพย์ประเภทโรงงานอุตสาหกรรม
เป็นกองทุนที่เป็นหลักทรัพย์จดทะเบียนในตลาดหลักทรัพย์แห่งประเทศไทย โดยมี
บริษัทหลักทรัพย์จัดการกองทุน เอ็มเอฟซี จำกัด (มหาชน) เป็นผู้จัดการกองทุน

ปัจจุบัน M-II มีจำนวนเงินทุน 970 ล้านบาท มีโรงงานรวม 32 โรงงาน

TFD ได้รับการว่าจ้างให้เป็นผู้บริหารทรัพย์สินที่ขายให้กับ M-II และได้รับค่าตอบแทนตามสัญญาจ้าง

M II มีนโยบายการจ่ายเงินปันผลให้แก่ผู้ถือหน่วย ในอัตราไม่น้อยกว่าร้อยละ 90 ของกำไรสุทธิ
ประจำปี ณ วันที่ 31 ธันวาคม 2555 มีมูลค่าสินทรัพย์สุทธิเท่ากับ 10.0353 บาท/หน่วย

3.  โครงสร้างรายได้

รายได้จากการขายที่ดินและโรงงานในนิคมอุตสาหกรรมในปี 2554 มีสัดส่วนร้อยละ 58
ของรายได้รวม และมีสัดส่วนร้อยละ 74.5 ของรายได้รวมในปี 2555 เนื่องจากในปี 2555
บริษัทได้มีการขายทรัพย์สินส่วนหนึ่งให้แก่กองทุนรวมอสังหาริมทรัพย์จำนวน 1,044 ล้านบาท

โครงสร้างของรายได้ของบริษัทระหว่างปี 2553 – 2555 ปรากฎดังนี้

[]

หมายเหตุ : ในปี 2554 บริษัทได้ปฏิบัติตามมาตรฐานบัญชี เรื่อง
การเปลี่ยนแปลงนโยบายการบันทึกบัญชีรับรู้รายได้ของธุรกิจพัฒนาอสังหาริมทรัพย์จากเดิมรับรู้รายได้ตามส่วนงานที่ทำเสร็จ
มาเป็นรับรู้รายได้เมื่อโอนความเสี่ยงและผลตอบแทนที่เป็นสาระสำคัญของความเป็นเจ้าของให้กับผู้ซื้อ
จึงมีผลต่อการรับรู้รายได้ของบริษัท ซึ่งผู้สอบบัญชีได้ปรับปรุงรายการย้อนหลังเฉพาะในงบการเงินปี
2553 (ที่ได้แสดงเปรียบเทียบไว้กับงบการเงินปี 2554) ทำให้ในปี 2553
บริษัทมีรายได้จากการขายอาคารชุดพักอาศัยก่อนปรับปรุงจำนวน 103.18 ล้านบาท เพิ่มขึ้นเป็น
833.3 ล้านบาท โดยยกยอดขายที่รับรู้รายได้ในปี 2552 มารับรู้รายได้ในปี 2553 แทน เนื่องจาก
ในปี 2552 โครงการยังก่อสร้างไม่แล้วเสร็จ

4.  เป้าหมายการดำเนินธุรกิจ

เป้าหมายในการดำเนินธุรกิจของบริษัทฯ
คือการเป็นบริษัทผู้นำด้านการพัฒนาอสังหาริมทรัพย์ทั้งด้านการพัฒนาที่ดิน
การก่อสร้างโรงงานมาตรฐาน ,คลังสินค้าในนิคมอุตสาหกรรม
เพื่อรองรับความต้องการของนักลงทุนที่ต้องการซื้อหรือเช่า
การก่อสร้างอาคารชุดพักอาศัยเพื่อขายทั้งในเมืองและต่างจังหวัด
การบริการรับบริหารอาคารสำนักงานให้เช่า
พร้อมรับบริหารโครงการเพื่อประโยช์สูงสุดต่อผู้ลงทุนและผู้ถือหุ้นของบริษัทด้วยความรับผิดชอบต่อการพัฒนาสิ่งแวดล้อมและสังคมของชุมชน

tfdte